Skånediæten kan bestå af hjemmelavet eller færdigfremstillet foder:
Hjemmelavet foder kan bestå af 2/3 ris og 1/3 kød:
- Risene skal være godt udkogte for at lette fordøjeligheden.
- Kød: Kogt mager fisk, kylling eller dåsetorskerogn er godt.
Endvidere er hytteost en god mager og blid proteinkilde.
Alle måltiderne kan med fordel suppleres med et surmælksprodukt for at opretholde en sund bakterieflora i mavetarmkanalen.
Man kan købe skånediæt imod mavetarmlidelser hos sin dyrlæge. Det fås enten som tørfoder eller dåsemad og er en nem og god løsning.